Overrein har vært partipolitisk engasjert for Sosialistisk Venstreparti i Troms og Tromsø. I 1990 ble han valgt inn i arbeidsutvalget til partiets fylkesstyre. Året etter ble han valgt inn i kommunestyret i Tromsø. Fra 2003 var han leder i kommuneorganisasjonen. Han representerte det som ble betegnet som venstresida i partiet, tidvis (også av ham selv) kalt «museumsvokterne».